CELEX: 62007CO0386
Language: sl
Date: 2008-05-05 00:00:00
Title: Sklep Sodišča (sedmi senat) z dne 5. maja 2008.#Hospital Consulting Srl in drugi proti Esaote SpA in drugi.#Predlog za sprejetje predhodne odločbe: Consiglio di Stato - Italija.#Poslovnik - Člena 92(1) in 104(3) - Pravila Skupnosti na področju konkurence - Nacionalna pravila o odvetniških tarifah - Določitev minimalnih nagrad - Delna nedopustnost - Vprašanja, na katera odgovor lahko izhaja iz sodne prakse Sodišča.#Zadeva C-386/07.

Sklep Sodišča (sedmi senat) z dne 5. maja 2008 – Hospital Consulting in drugi proti Esaote in drugim
      (Zadeva C‑386/07)
      „Poslovnik – Člena 92(1) in 104(3) – Pravila Skupnosti na področju konkurence – Nacionalna pravila o odvetniških tarifah – Določitev minimalnih nagrad – Delna nedopustnost – Vprašanja, na katera odgovor lahko izhaja iz sodne prakse Sodišča“
      1.                     Konkurenca – Pravila Skupnosti – Obveznosti držav članic – Ureditev, s katero se omogoča krepitev učinkov obstoječih omejevalnih
            sporazumov – Pojem (členi 10 ES, 81 ES in 82 ES) (Glej točke od 18 do 27 in točko 1 izreka.)
      2.                     Vprašanja za predhodno odločanje – Dopustnost – Vprašanja, zastavljena brez zadostno opredeljenega dejanskega in pravnega
            stanja – Vprašanja, zastavljena v okoliščinah, ki izključujejo koristen odgovor – Očitna nedopustnost (člen 234 ES) (Glej
            točke od 29 do 35 in točko 2 izreka.)
      Predmet 
      
         
               Predlog za sprejetje predhodne odločbe – Consiglio di Stato – Razlaga člena 10 ES in 81(1) ES ter Direktive 98/5/CE Evropskega
                  parlamenta in Sveta z dne 16. februarja 1998 za olajšanje trajnega opravljanja poklica odvetnika v drugi državi članici kakor
                  tisti, v kateri je bila kvalifikacija pridobljena (UL L 77, str. 36) – Določitev obveznih tarif za opravljanje odvetniškega
                  poklica, ki jih določi nacionalno poklicno združenje in jih potrdi ministrstvo – Nacionalna zakonodaja, ki sodnikom v okviru
                  sodnih odločb o stroških, prepoveduje odstopanja od določenih minimalnih nagrad.
               
            Izrek 
      
         
                  1.
               
               
                  
               
               
                  	Člena 10 ES in 81 ES ne nasprotujeta nacionalni zakonodaji, ki načeloma prepoveduje odstopanja od minimalnih nagrad, ki jih
                     je na podlagi projekta, ki ga je izdelalo nacionalno poklicno združenje, kot je Consiglio nazionale forense, potrdilo ministrstvo
                     z uredbo in ki tudi sodišču, ko odloča o stroških,  ki jih mora stranka, ki v postopku ni uspela, plačati drugi stranki, prepoveduje
                     odstopanje od teh minimalnih nagrad.
                  
               
            
         
                  2.
               
               
                  
               
               
                  	Tretje vprašanje, ki ga je zastavilo Consiglio di Stato z odločbo z dne 13. januarja 2006, je očitno nedopustno.